Kui Hiinas on 53% juhtidest arvamusel, et valitseb tõsine puudus projektijuhtimise oskustest, siis Euroopas arvab seda 75% , USA-s aga isegi 87% logistikajuhtidest.  Alluvate teadmisi informaatikast ja infotehnoloogiast peab Hiinas ebapiisavaks 49%, USA-s 67% ja Euroopas 71% vastanutest. Kõige vähem on põhjust teha alluvaile etteheiteid strateegiate ja organisatsioonijuhtimise tundmise alal EL liikmesriikide logistikajuhtidel (45%). Oluliselt vähem on rahul Hiina (50%) ja USA (64%) logistikaorganisatsiooni juhid.